钦定古今图书集成/历象汇编/岁功典/第102卷 > 《汉书》 > 律历志
## 钦定古今图书集成/历象汇编/岁功典/第102卷 > 《汉书》 > 律历志

黄锺。黄者，中之色，君之服也。锺者，种也。天之中数五，
五为声，声上宫，五声莫大焉。地之中数六，六为律，律
有形有色，色上黄，五色莫盛焉。故阳气施种于黄泉，
孳萌万物，为六气元也。以黄色名元气。律者，著宫声
也。宫以九唱六，变动不居，周流六虚。始于子，在十一
月。大吕，吕，旅也，言阴大旅助黄锺宣气而牙物也。位
于丑，在十二月。《大族》：族，奏也，言阳气大，奏地而达物
也。位于寅，在正月。夹锺：言阴夹助大族，宣四方之气
而出种物也。位于卯，在二月。《姑洗》：洗，絜也，言阳气洗
物辜絜之也。位于辰，在三月。中吕：言微阴始起未成，
著于其中，旅助姑洗，宣气齐物也。位于巳，在四月。《蕤
宾》：蕤，继也；宾，导也，言阳始导阴气，使继养物也。位于
午，在五月。《林锺》：林，君也，言阴气受任，助蕤宾君主种
物，使长大楙盛也。位于未，在六月。《夷则》：则，法也，言阳

在八月。《亡射》：射，厌也，言阳气究物而使阴气毕剥落
之终而复始，亡厌已也。位于戌，在九月。应锺言阴气
应亡射，该藏万物，而杂阳阂种也。位于亥，在十月。
黄锺子为天正，林锺未之冲，丑为地正，大族，寅为人
正，

太极元气，函三为一。极，中也。元，始也。行于十二辰，始
动于子。参之于丑，得三。又参之于寅，得九。又参之于
卯，得二十七。又参之于辰，得八十一。又参之于巳，得
二百四十三。又参之于午，得七百二十九。又参之于
未，得二千一百八十七。又参之于申，得六千五百六
十一。又参之于酉，得万九千六百八十三。又参之于
戌，得五万九千四十九。又参之于亥，得十七万七千
一百四十七。“此阴阳合德，气锺于子，化生万物”者也。
故“孳萌于子，纽牙于丑，引达于寅，冒茆于卯，振美于
辰，巳盛于巳，咢布于午，昧薆”于未，申坚于申，留孰于
酉，毕入于戌，该阂于亥，出甲于甲，奋轧于乙，明炳于
丙，大盛于丁，丰楙于戊，理纪于己，敛“更于庚，悉新于
辛，怀任于壬，陈揆于癸。”故阴阳之施化，万物之终始，
既类旅于律吕，又经历于日辰，而变化之情可见矣。
“天统之正始，施于子半日萌色赤，地统受之于丑，初
日肇化而黄，至丑半日牙化而白；人统受之于寅，初
日孽成而黑，至寅半日生成而青。天施复于子，地化
自丑毕于辰，人生自”寅，成于申，故历数三统。天以甲
子，地以甲辰，人以甲申，孟仲季迭用事为统首。